Die wêreld in foto’s – 17 Mei 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die Palestynse familie van Mohammed Bakr rou tydens sy begrafnis in Gasastad. Dié visserman is deur Israelse polisiebeamptes doodgeskiet toe hy saam met ander vissermanne vis gevang het in die Gasastrook-see. Ses ander vissermanne is hegtenis geneem. Foto: Wissam Nassar, Xinhua Mense in Sanaa, Jemen, kry skoon water van ŉ watertrok wat geskenk is. Besmette water is die rede vir die cholerakrisis in dié land. Daar is ongeveer 11 000 gevalle en 187 sterftes tot dusver. Foto: Mohammed Mohammed, Xinhua Vissermanne van Rongcheng vervoer seewier na die hawe in China se Shandong-provinsie. Dit is tans die seisoen vir dié tipe seewier. Foto: Wang Fudong, Xinhua Die opgewondenheid was groot by die Fairleigh Dickinson Universiteit toe die sanger Bon Jovi op die verhoog stap vir ŉ optrede tydens dié universiteit se gradeplegtigheid. Die universiteit het ŉ landwye kompetisie gewen toe hulle die meeste reaksie op sosiale media kon uitlok om dié sanger by hul gradeplegtigheid te kry. Foto: Julio Cortez, AP Sosaties word by ŉ nagmark in Hotan in die outonome streek Xinjiang Uygur in China verkoop. Foto: Zhao Ge, Xinhua